O mașină electrică Jaguar "rebelă" a avariat trei mașini de lux, într-o scenă șocantă, notează Daily Mail Online, care a publicat imagini cu momentul în care bolidul a devenit "nenorocit" și a provocat pagube de 150.000 de lire sterline.
Andrew Key, șoferul Jaguar-ului, susține că nu a putut face nimic în momentul în care mașina sa, un model E-Pace de 47.000 de lire sterline, a intrat brusc, cu viteză, într-un Porsche Boxster parcat în spatele său și a ajuns deasupra acoperișul acestuia.
El spune că, în ciuda faptului că a frânat brusc, mașina sa a pornit apoi în față și s-a izbit de o Tesla Model Y care era parcată, iar, la rândul său, Tesla a lovit un autoturism Mercedes C-Class.
Nimeni nu se afla în Porsche în acel moment, însă o femeie care se afla în Tesla a rămas în stare de șoc.
Incidentul a avut loc în zona de coborâre din fața unei gări aglomerate din Bournemouth, în octombrie anul trecut și a fost filmat de camerele de bord ale Jaguar-ului și de cele ale autoturismului Tesla.
A fost un miracol că nimeni nu a fost grav rănit sau ucis, consideră Andrew Key, care este director general al unei companii private de asistență medicală.
În urma incidentului, bărbatul a primit o amendă din partea poliției din Dorset pentru o "infracțiune la volan".
Key susține că Jaguar-ul său "s-a defectat"
Absolvent al unui curs avansat de conducere, Key este ferm convins că nu a fost vinovat de coliziune și insistă că Jaguar-ul său "s-a defectat".
Bărbatul s-a înfuriat când Jaguar i-a examinat mașina și a raportat că nu avea nimic în neregulă și că accidentul trebuie să se fi datorat unei erori a șoferului.
Este al treilea incident raportat în care un automobil electric Jaguar pare să fi devenit "necorespunzător", potrivit Daily Mail Online.
Craig Phillips, primul câștigător al emisiunii Big Brother, a mărturisit că frânele de la mașina sa electrică Jaguar I-Pace au cedat în timp ce conducea cu copiii săi mici în autoturism, în ajunul Anului Nou.
Luna aceasta, șoferul unui Jaguar I-Pace a susținut că vehiculul său a accelerat cu până la 160 km/h pe M62 și a fost oprit de poliție. Cu toate acestea, șoferul a fost considerat vinovat în acest caz.
"Nu am făcut-o"
Argumentul invocat de Andrew Key este că Jaguar i-a "furnizat un vehicul defect și periculos care a dus la un accident dramatic ".
"Au spus că a fost vina mea și că am apăsat accelerația. Dar nu am făcut-o. (...) A fost un eveniment în care a fost desfășurată o energie semnificativă. Atunci, de ce nu s-au activat următoarele sisteme: evitarea coliziunii, avertizări privind centurile de siguranță, asistență SOS, airbaguri", a spus el.
Andrew Key a povestit că a pus pus mașina automată în modul de parcare, și-a desfăcut centura de siguranță și era pe punctul de a ieși când aceasta a intrat în marșarier:
"Nu știam de ce, picioarele mele nu erau nici pe departe lângă pedale. Am apăsat pedala de frână crezând că asta o va opri, dar nu s-a întâmplat nimic. Am apăsat-o de mai multe ori și pur și simplu nu s-a întâmplat nimic".
Key a declarat că a mai avut o defecțiune anterioară la sistemul electronic al Jaguar-ului său, când sistemul de evitare a coliziunii s-a activat brusc și a dus vehiculul la o oprire completă în mijlocul drumului.
Bărbatul spune că, după incidentul din fața gării, s-a plâns inițial la Jaguar Hendy din Christchurch, de unde a cumpărat mașina, dar a spus că atunci când angajatii au încetat să mai răspundă la e-mailurile sale, a mers la sediul central al Jaguar din Coventry și a depus o plângere.
Cei de la sediul central al Jaguar din Coventry au verificat sistemul telematic al mașinii sale - cutia neagră - și au trimis un raport.
"Au spus că trebuie să fi apăsat piciorul pe accelerație, dar eu le-am răspuns: nu, nu s-a întâmplat așa ceva", spune șoferul.
Purtător de cuvânt al Jaguar: "Nu a existat nicio defecțiune la frâne și nici vreo altă problemă cu vehiculul"
Un purtător de cuvânt al Jaguar, care a contestat afirmațiile lui Key, a declarat, potrivit Daily Mail Online: "În urma unei investigații în acest caz, s-a constatat că nu a existat nicio defecțiune la frâne și nici vreo altă problemă cu vehiculul".
Jaguar-ul lui Andrew Key a fost radiat în urma incidentului, iar bărbatul conduce acum o Dacia Stepway.